alexandrainst/scandi-wiki huggingface dataset:
Morten Andreas Horn

Morten Andreas Horn (født 1969 på Stabekk) er en norsk overlege og samfunnsdebattant.

Utdannelse og yrkesbakgrunn 
Han studerte medisin i Oslo, var bosatt og arbeidet i Bodø og Tromsø i om lag 5 år, innbefattet turnustjeneste samt siviltjeneste. Han er per 26. januar 2013 overlege ved nevrologisk avdeling ved Oslo universitetssykehus, Ullevål. Horn har vært spesialist innen nevrologi siden 2003. Han er engasjert i et doktorgradsprosjekt omkring sykdommen X-bundet adrenoleukodystrofi ved UiO. Fra 2011 er Horn universitetslærer i nevrologi ved Universitetet i Oslo.

Publikasjoner 
Horn har skrevet en rekke kronikker og innlegg i norske aviser og deltatt i debatter på radio, TV og nett om aktiv dødshjelp og andre medisinsk-etiske spørsmål, slik som tidlig ultralyd og bioteknologi. Han er en profilert motstander av aktiv dødshjelp.

Human-Etisk Forbund 
Han er mangeårig medlem av Human-Etisk forbund. Morten Andreas Horn er sønn av forlagsredaktør Anne Horn, og dattersønn av Kristian Horn, grunnleggeren av Human-Etisk Forbund.

Kilder 
 
 Om Horn i HUMANUS

Eksterne lenker 
  Horns publikasjoner
 Horn om aktiv dødshjelp på NRK nyheter

Norske leger
Norske humanetikere
Personer fra Bærum kommune
Fødsler i 1969
Fødselsdato ikke oppgitt
2. slovenská futbalová liga

]]
}}
2. slovenská futbalová liga, også kjent som 2. liga, er den nest høyeste divisjonen for fotball i Slovakia. Divisjonen ble dannet samme år som Slovenský futbalový zväz (SFZ) ble medlem av UEFA, som var etter delingen av Tsjekkoslovakia i 1993. 2. slovenská futbalová liga er en fotballserie med 12 klubber som spiller 22 serierunder (hjemme/borte) over to kalenderår fra slutten av juli til mai. Etter at alle runder er spilt går turneringen inn i et cupformat, hvor alle lag møter hverandre én gang basert på det forrige årets plasseringer i serien. Dette gjør at det totale antallet kamper kommer opp i 33 per sesong.

Klubben som vinner 2. slovenská futbalová liga rykker direkte opp til Corgoň Liga. Det er for øvrig ingen kvalifiseringsspill for klubbene som ender på øvre del av tabellen bak førsteplassen. De to dårligst plasserte klubbene ved seriens slutt rykker direkte ned til 3. slovenská futbalová liga på tredje nivå.

Vinnere 

 1995/1996: Artmedia Petržalka
 1996/1997: MFK Ružomberok
 1997/1998: FC Nitra
 1998/1999: FK DAC 1904 Dunajská Streda
 1999/2000: Matador Púchov
 2000/2001: ZTS Dubnica
 2001/2002: FC Spartak Trnava
 2002/2003: FK Dukla Banská Bystrica
 2003/2004: MŠK Rimavská Sobota
 2004/2005: FC Nitra
 2005/2006: MFK Košice
 2006/2007: Rimavská Sobota
 2007/2008: 1. FC Tatran Prešov
 2008/2009: FK Inter Bratislava
 2009/2010: FC ViOn Zlaté Moravce
 2010/2011: FK AS Trenčín
 2011/2012: TJ Spartak Myjava
 2012/2013: FK DAC 1904 Dunajská Streda
 2013/2014: ŽP Šport Podbrezová
 2014/2015: MFK Zemplín Michalovce
 2015/2016: 1. FC Tatran Prešov
 2016/2017: MFK Košice
 2017/2018: ŠKF Sereď
 2018/2019: Pohronie
 2019/2020: Dubnica
 2020/2021: 
 2021/2022:

Referanser

Eksterne lenker 
 2. liga hos Corgonliga.sk
 2. liga hos Soccerway.com

Fotball i Slovakia
Fotballserier
Sportsarrangementer i Slovakia
Repeterende arrangementer etablert i 1993
Varnsdorf

Varnsdorf (tysk: Warnsdorf, sorbisk: Warnoćicy) er en by i regionen Ústí nad Labem i Tsjekkia. Den ligger lengst nord i landet og har grenseoverganger til byene Seifhennersdorf og Großschönau i Tyskland. Varnsdorf har hatt stor immigrasjon fra Vietnam og er en av de største tsjekkisk-vietnamesiske senterne med eget buddhistisk tempel.

Historie 
Warnsdorf ble første gang nevnt skriftlig i 1357. Etter at Warnsdorf inkorporerte fem nærliggende landsbyer i 1849 var den den største landsbyen i Østerrike-Ungarn med rundt 10 000 innbyggere. 20 år senere i 1868 fikk Warnsdorf bystatus og 3 år senere ble jernbanen bygget frem til byen og den ble en viktig stasjon mellom de saksiske og østerrikske jernbanene.

I 1900 var den en tekstilindustriby med 21 150 innbyggere og var en av de største byene i Böhmen. Byen var nesten utelukkende tyskspråkelig før sudettyskerne ble fordrevet etter andre verdenskrig (Beneš-dekretene). og navnet ble forandret fra Warnsdorf til Varnsdorf.

Referanser

Eksterne lenker 
 

Byer i Ústí nad Labem (region)
Bosetninger første gang omtalt i 1357
Norfloor

Norfloor-kjeden, etablert i 1979, er Norges eldste leverandør av fliser og tilhørende produkter i det private og profesjonelle byggmarkedet. Norfloor har hovedkontor i Oslo hvor logistikk- og administrasjonsfunksjonene er samlet. Norfloor hadde i 2016 110 ansatte fordelt på de ulike avdelinger og en omsetning på ca. 212 millioner kroner. 

Norfloor har eksklusivitet på importen i Norge fra flere italienske flisprodusenter. Norfloor var også Norges første importør av Mapei-produkter til landet. 

I 2013 har Norfloor satt i drift et nytt hovedlager ved den svenske grensen for å forbedre logistikken.
Norfloor har etablert avdelinger i flere norske byer, samt en avdeling i Stockholm.

Eksterne lenker 
 Norfloor.no

Norske selskaper
Næringsliv i Oslo
Selskaper etablert i 1979
Ida Stárková

Ida Stárková (født 8. februar 1966) er en tsjekkoslovakisk tidligere skøyteløper som deltok i nasjonale og internasjonale konkurranser i hurtigløp på skøyter for Tsjekkoslovakia og TJ Zdas Zdar na S.

Meritter

Internasjonale mesterskap 
EM på skøyter (deltatt 2 ganger) 
 Vest-Berlin 1989 og i Heerenveen 1990.
 beste resultat 23.-plass sammenlagt i Vest-Berlin 1989.

Sammenlagt i Verdenscupen

Referanser

Eksterne lenker 
 
  Profil på SpeedSkatingStats.com (internasjonale mesterskaps-plasseringer)
  Profil på Speedskatingbase.eu (personlige rekorder og distanse-rangering)
  Profil på de gamle og nye ISUs nettsider. (distanseresultater)
  Profil på The-Sports.org (mesterskaps- og verdenscup-resultater)

Tsjekkoslovakiske skøyteløpere
Artikler i skøytesportprosjektet
Fødsler i 1966
Český svaz rychlobruslení

Český svaz rychlobruslení (eng: Czech Speed Skating Federation), er et særidrettsforbund for skøytesport med fokus på fart (kortbaneløp, hurtigløp på skøyter og inline). Forbundets hovedkontor ligger i Praha.

Český svaz rychlobruslení er medlem av International Skating Union (ISU) og Federation Internationale de Roller-Skating (FIRS) og den tsjekkiske olympiske komité.

Presidenten i forbundet er .

Referanser

Eksterne lenker 
   undersider også på  ,  og 

Skøyteforbund
Kortbaneløp på skøyter i Tsjekkia
Sport i Tsjekkia
Hurtigløp på skøyter i Tsjekkia
Artikler i skøytesportprosjektet
FC Baník Ostrava



Football Club Baník Ostrava, også kjent som kun FC Baník Ostrava, er en tsjekkisk fotballklubb fra byen Ostrava i regionen Mähren-Schlesien øst i Tsjekkia. Klubben ble grunnlagt i september 1922 og er et av landets mestvinnende fotballag. Lagets draktfarger er hvite hjemmedrakter med lyseblå detaljer og hvit underdel, mens bortedraktene er lyseblå med hvite detaljer. FC Baník Ostrava spiller for øyeblikket i landets øverste divisjon Synot Liga, og spiller sine hjemmekamper på Městský stadion.

Klubben har vunnet det tsjekkiske seriemesterskapet én gang, som var i 2003/2004-sesongen. De har også vunnet finalen i det tsjekkiske cupmesterskapet Pohár České pošty ved én anledning, som var i 2005/2006-sesongen. Under Tsjekkoslovakia vant klubben serien 1. fotbalová liga tre ganger (1976, 1980 og 1981) og cupen Československý pohár tre ganger (1973, 1978, 1991).

Baník Ostrava har deltatt i europeisk sammenheng ved flere anledninger, og har ved enkelte mesterskap klart å kvalifisere seg videre til sluttspill. Klubben har deltatt i blant annet Serievinnercupen (1976/77, kvartfinale i 1980/1981 og 1981/82), Cupvinnercupen (1973/74, kvartfinale i 1978/1979 og 1991/92), UEFA Intertoto Cup (1970, 1974, 1976, 1979, 1985, 1988 og 1989) samt UEFA-cupen (1974/1975, 1979/1980, 1982/1983, 1983/1984, 1985/1986, 1989/1990, 1990/1991, 2004/2005, 2005/2006 og 2008/2009.

Meritter 
 Gambrinus liga (1): 2003/2004
 Pohár České pošty (1): 2005/2006
 1. fotbalová liga (3): 1976, 1980, 1981
 Československý pohár (3): 1973, 1978, 1991
 Mitropa Cup (1): 1989

Spillerstall 
Oppdatert 19. april 2022.

Utlånte spillere

Kjente spillere med tilknytting til klubben 
  Milan Baroš
  Tomáš Galásek
  Marek Jankulovski
  Luděk Mikloško
  Radoslav Látal
  František Rajtoral
  Tomáš Řepka
  Rostislav Vojáček

Referanser

Eksterne lenker 
 
 Klubbens profil hos UEFA.com
 Klubbens profil hos Soccerway.com

 
Fotballag i Tsjekkia
Fotballag etablert i 1922
Poděbrady

Poděbrady (tysk: Podiebrad) er en by i regionen Sentral-Böhmen i Tsjekkia. Den ligger ved elva Labe, rundt 50 km øst for Praha. 

Poděbradys historie går tilbake til middelalderen. En handelsrute fra Praha til det østlige Böhmen og videre til Schlesien og Polen gikk gjennom landskapet, som på den tid var skogkledt med et tett nettverk av elvegreiner langs Elben. Veien krysset over Elben vest for dagens by, ved et sted kalt Na Vinici. En bosetning og en liten festning oppsto ved vadestedet, noe som reflekteres i navnet på byen: Poděbrady – pode brody = «nedenfor vadestedet».

I 1905 ble det oppdaget mineralvannskilder i byen, og det første kurbadet i byen ble åpnet i 1908.

Vennskapsbyer 
  Piešťany, Slovakia

Referanser

Eksterne lenker 
 

Byer i Sentral-Böhmen
Byer i Böhmen
Byer ved Elben
Kursteder
SK Dynamo České Budějovice



Sportovní klub Dynamo České Budějovice, også kjent som kun SK Dynamo České Budějovice, er en tsjekkisk fotballklubb fra byen České Budějovice i regionen Sydböhmen sørvest i Tsjekkia. Klubben ble grunnlagt i 1905. Lagets draktfarger er lilla hjemmedrakter med svarte detaljer og svart underdel, mens bortedraktene er gule med svarte detaljer og svart underdel. SK Dynamo České Budějovice spiller for øyeblikket i landets nest øverste divisjon Druhá liga, og spiller sine hjemmekamper på Stadion Střelecký ostrov. Klubbdirektør er den tidligere storspilleren Karel Poborský.

Klubben har operert under ulike navn fra grunnleggelsen, men skiftet til nåværende navn i 2004. De har aldri vunnet hverken det tsjekkiske seriemesterskapet eller det tsjekkiske cupmesterskapet Pohár České pošty, men vant Druhá liga (andre nivå) i 2001/2002-sesongen. Klubben har per dags dato ikke deltatt i europeisk mesterskapssammenheng.

Spillerstall 
Oppdatert 20. april 2022.

Utlånte spillere

Meritter 
 Druhá liga (1): 2001/2002

Kjente spillere med tilknytting til klubben 
  Matej Delač
  Jaroslav Drobný
  David Lafata
  Jiří Němec
  Zdeněk Ondrášek
  Karel Poborský
  Tomáš Řepka
  Tomáš Sivok

Referanser

Eksterne lenker 
 
 Klubbens profil hos UEFA.com
 Klubbens profil hos Soccerway.com

Fotballag i Tsjekkia
Fotballag etablert i 1905
FK Baumit Jablonec



Fotbalový klub Baumit Jablonec, også kjent som kun FK Jablonec, er en tsjekkisk fotballklubb fra byen Jablonec nad Nisou i regionen Liberec nord i Tsjekkia. Klubben ble grunnlagt i 1945. Lagets draktfarger er grønne hjemmedrakter med hvite detaljer og grønn underdel, mens bortedraktene er lysegrå med hvite detaljer og lysegrå underdel. FK Baumit Jablonec spiller sine hjemmekamper på Stadion Střelnice.

Klubben har operert under ulike navn fra grunnleggelsen, men skiftet til nåværende navn i 2008. De har aldri vunnet det tsjekkiske seriemesterskapet, men vant finalen i det tsjekkiske cupmesterskapet Pohár České pošty i 1997/1998-sesongen. Klubben vant også første sesong av Druhá liga (andre nivå) i 1993/1994-sesongen.

Klubben har deltatt i europeisk mesterskapssammenheng ved flere anledninger, blant annet UEFA-cupen og Europaligaen (1997/1998, 2007/2008, 2010/2011, 2011/2012) og Cupvinnercupen (1997/1998), men uten å kvalifisere seg videre til sluttspill.

Meritter 
 Pohár České pošty (1): 1997/1998
 Gambrinus liga (1): 1993/1994

Spillerstall 
Oppdatert 20. april 2022.

Utlånte spillere

Kjente spillere med tilknytting til klubben 
  Tomáš Čížek
  Milan Fukal
  David Lafata
  Marek Jarolím
  Tomáš Pekhart
  Zdeněk Šenkeřík

Referanser

Eksterne lenker 
 
 Klubbens offisielle nettsider
 Klubbens profil hos UEFA.com
 Klubbens profil hos Soccerway.com

Fotballag i Tsjekkia
Fotballag etablert i 1945
1. FK Příbram



1. Fotbalový klub Příbram, også kjent som kun 1. FK Příbram, er en tsjekkisk fotballklubb fra byen Příbram i regionen Sentralböhmen sentralt i Tsjekkia. Klubben ble opprinnelig grunnlagt som FC Příbram i 1928, men dagens klubb stammer fra en sammenslåing med storklubben Dukla Praha i 1996. Lagets draktfarger er svarte hjemmedrakter med grønne detaljer og svart underdel, mens bortedraktene er helsvarte. 1. FK Příbram spiller for øyeblikket i landets øverste divisjon Gambrinus liga, og spiller sine hjemmekamper på Na Litavce.

Klubben overtok Dukla Prahas plass i Gambrinus liga i 1997 og har, med unntak av 2007/2008-sesongen, spilt i denne divisjonen. Klubben har operert under ulike navn siden 1997, men skiftet til nåværende navn i 2008. De har aldri vunnet hverken det tsjekkiske seriemesterskapet eller det tsjekkiske cupmesterskapet Pohár České pošty. Klubben har deltatt i europeisk mesterskapssammenheng ved to anledninger, som var UEFA Intertoto Cup i 2000 og UEFA-cupen i 2001/2002-sesongen, dog uten å kvalifisere seg til videre sluttspill.

Kjente spillere med tilknytting til klubben 
  Martin Hašek
  Lukáš Jarolím
  Ivo Knoflíček
  Marek Kulič
  Horst Siegl

Referanser

Eksterne lenker 
 
 Klubbens profil hos UEFA.com
 Klubbens profil hos Soccerway.com

Fotballag i Tsjekkia
Fotballag etablert i 1928
FC Zbrojovka Brno



Football Club Zbrojovka Brno, også kjent som kun FC Zbrojovka Brno, er en tsjekkisk fotballklubb fra byen Brno i regionen Sydmähren sørøst i Tsjekkia. Klubben ble opprinnelig grunnlagt som SK Židenice i 1913, men fikk sitt nåværende navn for første gang i 1951. Lagets draktfarger er røde hjemmedrakter med lyserøde detaljer og rød underdel, mens bortedraktene er helhvite med blå detaljer. FC Zbrojovka Brno spiller for øyeblikket i landets øverste divisjon Synot Liga, og spiller sine hjemmekamper på Městský fotbalový stadion Srbská.

Klubben har operert under ulike navn siden 1913, men skiftet til nåværende navn i 2010. De har aldri vunnet hverken det tsjekkiske seriemesterskapet eller det tsjekkiske cupmesterskapet Pohár České pošty, men vant derimot det tsjekkoslovakiske seriemesterskapet 1. fotbalová liga i 1977/1978-sesongen.

Klubben har deltatt i europeisk mesterskapssammenheng ved flere anledninger, blant annet Messebycupen (1962/1963, 1963/1964, 1964/1965, 1965/1966, 1966/1967), Cupvinnercupen (1960/1961, 1993/1994), Serievinnercupen (1978/1979), Mitropa Cup (1935, 1936, 1938), UEFA Intertoto Cup (1995, 1998, 1999, 2002, 2003) samt UEFA-cupen (1979/1980, 1980/1981, 1997/1998). Med unntak av en kvartfinale under UEFA-cupen i 1979/1980 har ikke klubben lyktes med å kvalifisere seg til videre sluttspill.

Meritter 
 1. fotbalová liga (1): 1977/1978

Kjente spillere med tilknytting til klubben 
  Vlastimil Bubník
  Karel Burkert
  Petr Janečka
  Josef Mazura
  Jan Polák
  Ján Popluhár
  Oldřich Rulc
  František Schmucker
  Ivo Viktor

Referanser

Eksterne lenker 
 Klubbens offisielle nettsider
 Klubbens profil hos UEFA.com
 Klubbens profil hos Soccerway.com

Fotballag i Tsjekkia
Fotballag etablert i 1913
Liste over herskere av Kyiv

Liste over herskere av Kyiv er en oversikt over herskerne av Kievriket og Novgorod (i dagens Russland og Ukraina).

Rurik-dynastiet

Novgorod
 Rurik (860-879)
 Oleg av Novgorod (879-882)

Kievriket 
 Askold og Dir (før 882)

Novgorod og Kievriket 
 Oleg av Novgorod (882-912)
 Igor I av Kyiv (912-945)
 Olga av Kyiv (945-962)
 Svjatoslav I av Kyiv (962-972)
 Jaropolk I (972-980)
 Vladimir I (980-1015)
 Sviatopolk I (1015-1019)
 Jaroslav I av Kyiv (1019-1054)
 Iziaslav I av Kyiv (1054-1068)
 Vseslav I av Polotsk (1068-1069)
 Iziaslav I av Kyiv (1069-1073)
 Svjatoslav II av Kyiv (1073-1076)
 Iziaslav I av Kyiv (1076-1078)
 Vsevolod I av Kyiv (1078-1093)
 Sviatopolk II av Kyiv (1093-1113)
 Vladimir Monomakh (1113-1125)
 Mstislav I av Kyiv (1125-1132)
 Jaropolk II av Kyiv (1132-1139)
 Viacheslav I av Kyiv (1139)
 Vsevolod II (1139-1146)
 Igor II (1146)
 Iziaslav II av Kyiv (1146-1149)
 Jurij Dolgorukij (1149-1151)
 Viacheslav I (1151-1154)
 Iziaslav II av Kyiv (1151-1154)
 Rostislav I (1154)
 Iziaslav III (1154-1155)
 Jurij Dolgorukij (1155-1157)
 Iziaslav III (1157-1158)
 Rostislav I (1158-1167)
 Iziaslav III (1162)
 Mistislav II (1167-1169)

Russlands start
 Andrej I av Russland (1168-1174)
 Mikhail av Valdimir (1174-1176)

Se også
Liste over Russlands monarker

Ukrainsk politikk
Ukrainas historie
Storfyrster i Kievriket
Christian Gytkjær

Christian Lund Gytkjær (født 6. mai 1990) er en dansk fotballspiller som spiller for den italienske klubben AC Monza Brianza 1912.

Christian Gytkjær har en yngre bror Frederik Gytkjær, som spiller for Christians gamle klubb Haugesund.

Karriere

Haugesund 
Gytkjær kom til Haugesund foran 2013-sesongen, hvor hans første sesong med en bronsemedalje. Han scoret 15 mål for klubben i 2014-sesongen og satte med det en ny klubbrekord.

Rosenborg 
Den 6. januar 2016 gikk han fra  til Rosenborg. 19. mars 2016 scoret han sitt første Tippeliga-mål for Rosenborg.

I Tippeligaen 2016 ble han toppscorer med 19 mål.

I sesongen 2016 var han med å vinne både Tippeligaen og Cupfinalen.

1860 München 
Den 27. januar 2017 skrev han under en kontrakt med 1860 München til 2019.

Landslaget 
Den 15. november 2016 fikk han sin første landskamp for  mot .

Gytkjær har spilt 25 aldersbestemte landskamper for fem forskjellige aldersgrupper.

Meritter 
 Danske cupen: 2010–2011
 Tippeligaen 2016
 Norgesmester Cupen: 2016

Referanser

Eksterne lenker 
 
 Profil på altomfotball.no

Danske fotballspillere
Norgesmestere i fotball
Utenlandske fotballspillere i Norge
Fotballspillere for FC Roskilde
Fotballspillere for Lyngby BK
Fotballspillere for FC Nordsjælland
Fotballspillere for Akademisk Boldklub Gladsaxe
Fotballspillere for Sandnes Ulf
Fotballspillere for FK Haugesund
Fotballspillere for Rosenborg BK
Fotballspillere for TSV 1860 München
Fotballspillere for Lech Poznań
Fotballspillere for AC Monza Brianza 1912
Toppscorere i Eliteserien i fotball for menn
Personer fra Roskilde
Tverrfjellet (Engerdal)

Tverrfjellet er et fjell mellom Engeren i Engerdal og Sennsjøen i Trysil. Toppen ligger på  meter over havet, og danner grensepunkt mellom kommunene. Det er også det høyeste punkt i Trysil kommune.

Fjellets sekundærfaktor på 36 kilometer er blant de 50 lengste i landet.

Det går sti til toppen fra hyttegrend på østsiden.

Se også 
 Liste over norske fjelltopper med størst sekundærfaktor

Fotnoter

Referanser 

Fjell i Trysil
Fjell i Engerdal
Fjell over 1000 meter
Tsjekkias olympiske komité

Tsjekkias olympiske komité (tsjekkisk: Český olympijský Vybor (COV)) (IOK kode: CZE) er den nasjonale olympiske komitéen som representerer Tsjekkia.

Den ble etablert 18. mai 1899 ble senere omgjort til tsjekkoslovakiske olympiske komité i 1919 og rekonstruert under sitt opprinnelige navn i 1992, og ble formelt anerkjent av Den internasjonale olympiske komité igjen i 1993. Komitéen er medlem av Den internasjonale olympiske komité og Europas olympiske komité, og har sitt sete i Praha. Presidenten er Jiří Kejval.

Presidenter 
Den tsjekkiske olympiske komité har hatt følgende presidenter.
 2012–nåværende : Jiří Kejval
 1996–2012 : Milan Jirásek
 1990–1996 : Věra Čáslavská
 1988–1989 : Jindřich Poledník
 1972–1988 : Antonín Himl
 1970–1972 : Richard Nejezchleb
 1967–1970 : Emanuel Bosák
 1958–1967 : František Vodsloň
 1956–1958 : Václav Pleskot
 1951–1956 : Vilém Mucha
 1929–1951 : Josef Gruss
 1899–1929 : Jiří Stanislav Guth-Jarkovský

Se også 
 Tsjekkia under OL

Referanser

Eksterne lenker 
 
  Tsjekkias Olympiske Komité på Europas olympiske råds sider
  Tsjekkias Olympiske Komité på www.olympic.org (IOKs sider)
  Tsjekkias Olympiske Komité på leccos.com
  Tsjekkias Olympiske Komité på www.mr-sport.cz

 
Nasjonale olympiske komiteer
Organisasjoner etablert i 1899
Tsjekkias historie
Operasjon Serval

Operasjon Serval var en fransk militæroperasjon i Mali.  Målet for operasjonen var å stoppe og bekjempe et opprør av islamistiske opprørere nord i Mali som hadde spredd seg til mer sentrale strøk i landet. Operasjon Serval ble avsluttet 15. juli 2014 og erstattet av Operasjon Barkhane som ble startet 1. august 2014.

Navnet på operasjonen kommer fra den middelsstore afrikanske katterasen serval.

Bakgrunn

Tuaregopprøret i Mali i 2012 (fransk: Rébellion touareg de 2012), også kalt Azawad-krigen (La guerre de l'Azawad), er et pågående separatistisk opprør startet 17. januar 2012 i Azawad-regionen av tuareger og andre folkeslag i Sahara mot den maliske regjeringa. Opprøret ledes av den nasjonale bevegelsen for Azawads frigjørelse (MNLA), som består av tidligere opprørere og et stort antall tuaregsoldater som har vendt tilbake til Mali etter å ha sloss enten for det nasjonale overgangsrådet eller den libyske hæren i borgerkrigen i Libya. En annen tuaregisk opprørsgruppe er den islamistiske Ançar Dine.

21. og 22. mars ble det utført et militært statskupp ledet av kaptein Amadou Sanogo mot den folkevalgte presidenten Amadou Toumani Touré, som siden 2012 hadde vært landets president. Etter kuppet har opprørerne hatt stor militær framgang, og de tre store byene i Azawad, Kidal, Gao og Tombouctou, ble inntatt av MNLA og Ançar Dine fra 30. mars til 1. april.

Tuaregene er et berbersk nomadisk folkeslag med en estimert befolkning på 5,7 millioner i flere nordafrikanske land, inkludert omtrent sju prosent av Malis befolkning på 14 millioner, som mener de har blitt politisk marginalisert av befolkningen sør i Mali.

Frankrike sendte først i 2013 flystyrker, senere bakkestyrker og amfibiekrigsskipet «Dixmude».  De har også bygget seg opp en koalisjon av andre bidragsytere.

Referanser 

Militære operasjoner
Mali
Konflikter i 2013
Olav Harald Langås

Olav Harald Langås (født 1944) er en norsk journalist, fotograf og forfatter. Han var ansatt i lokalavisa Trønderbladet i en rekke år og har utgitt flere bøker, inkludert fotobok, roman og selvbiografi. Han er også kjent for byggingen av Kolbrandstad stavkirke.

Langås ble ansatt i Trønderbladet i 1981 og ble der til han pensjonerte seg i 2006. Han har tidligere jobbet som postbud og sjømann. Han var førstereisgutt i 1959. Etter en tid på sjøen gikk han folkehøgskole, var i militæret og tjenestegjorde et halvt år som FN-soldat på Gazastripen. I 1967 fikk han fast jobb ved Wilh. Wilhelmsen, og ble lettmatros ombord på M/S Talabot. Hans journalistiske virke begynte så smått på midten av 1970-årene, mens han var på sjøen. Derfra solgte han fotografier til diverse aviser og publikasjoner. I 1977 lagde han sin første reportasje for bladet Vi Menn. To år senere var han til stede og rapporterte da den store blowouten i Mexicogulfen skjedde. Da fikk han førstesiden i Vi Menn. 

Langås er også lokalhistorisk interessert og har i flere år vært medlem av Melhus og Gauldal Historielag. I slutten av 1990-årene ledet han Kolbrandstad Stavkyrkjelag som i 1999 reiste Kolbrandstad stavkirke. I 2008 etablerte han Langås Fotosamling, et lokalt fotomuseum som omfatter samlinger av gamle fotografier fra Hølonda, Melhus, Horg og Flå, samt en kamerasamling. Museet har til hensikt å vise utviklinga innen fotografering fra 1860-årene og fram til 2000.

I 2012 ble han tildelt Kulturprisen i Melhus. Han fikk den for sin innsats på kulturfronten, blant annet byggingen av stavkirken på Kulbrandstad.

Biblografi 
 1997: Mali – en ond skjebne (Trønderbladet) 
 1998: Kirkene på Hølonda : Hølonda kirke 150 år 1998 (sammen med Signe Skjegstad Aal) (Hølonda menighetsråd) (ISBN 82-994442-0-9)
 2006: Sjømann (selvbiografi) (Tapir akademisk forlag) (ISBN 978-82-519-2119-0)
 2009: Blodskam : en sannferdig beretning fra åra 1700 til 1756 på Hølonda i Sør-Trøndelag (Snøfugl Forlag) (ISBN 978-82-7083-369-6)
 2012: Jakten på corpus St. Olavi (roman) (Pirforlaget) (ISBN 9788282870092)
 2012: 25 år i fokus : gyldne øyeblikk (En fotobok) (Trønderbladet) (ISBN 978-82-994492-1-2)
 2015: Om Drapet på kramkaren (Snøfugl Forlag)  (ISBN 9788270834761)

Referanser 

Norske journalister
Norske sakprosaforfattere
Norske sjøfolk
Personer fra Melhus kommune
Artikler i sjøfart-prosjektet